****

**VIEŠOJI ĮSTAIGA REGIONINĖ MAŽEIKIŲ LIGONINĖ**

|  |  |  |
| --- | --- | --- |
| Lietuvos Respublikos specialiųjų tyrimų tarnybai  [dokumentai@stt.lt](mailto:dokumentai@stt.lt) |  | 2024-07-17 Nr. V2-  Į 2024-04-16 Nr. 4-01-3927 |

**DĖL INFORMACIJOS**

Išanalizavę Korupcijos rizikos analizę bei jos išvadas (toliau – KRA išvados), teikiame informaciją apie numatomas korupcijos rizikos mažinimo priemones:

1. Numatyta VšĮ Regioninės Mažeikių ligoninės (toliau – Ligoninė) tinklapyje skelbti aktualią nuasmenintą informaciją apie lovų Slaugos ir palaikomojo gydymo skyriuje užimtumą ir (ar) pacientų eiles šioms paslaugoms gauti.
2. Ligoninės Slaugos ir palaikomojo gydymo procedūrą KSP 051/Pat.1 (toliau – Slaugos skyriaus procedūra) papildyti nuostata, kad Ligoninė kas mėnesį raštu teikia informaciją Mažeikių rajono savivaldybei apie į Slaugos skyrių hospitalizuotus ir išrašytus pacientus.
3. Ligoninės interneto svetainėje viešinti informaciją apie privalomas sąlygas bei indikacijas stacionarizavimui į Slaugos skyrių.
4. Pirminės sveikatos priežiūros centrams išsiųsti informaciją, primenant apie sąlygas ir indikacijas, kurios yra privalomas siunčiant pacientus stacionarinėms slaugos ir palaikomojo gydymo paslaugoms gauti.
5. Numatoma koreguoti Ligoninės Slaugos ir palaikomojo gydymo paciento slaugos ir gydymo procedūros KSP051/Pat.1 (toliau – Slaugos skyriaus procedūra) 3.1 papunkčio formuluotę[[1]](#footnote-1), (a) atsisakant kitoms asmens sveikatos priežiūros įstaigoms (toliau – ASPĮ) taikomos nurodomojo pobūdžio normos, (b) atsižvelgiant į tai, kad pacientas turi teisę pasirinkti asmens sveikatos priežiūros įstaigą, (c) atsižvelgiant į tai, kad gydytojams (siunčiančiam gydytojui ir Ligoninės Slaugos sk. gydytojui) yra reikalinga aptarti ir įvertinti siunčiamo stacionariniam gydymui paciento indikacijas, (d) atsižvelgiant į tai, kad dabartinėje formuluotėje nėra nurodytas tokio aptarimo (derinimo) būdas. Formuluotės tekstas derinamas.
6. Siekiant užtikrinti vykdomos registravimo į eilę procedūros didesnę vidaus kontrolę ir duomenų atsekamumą, numatoma koreguoti Slaugos skyriaus procedūros 3.2 papunkčio formuluotę[[2]](#footnote-2), nustatant, kad registracija į eilę sudaroma bendru chronologiniu registracijos pateikimo principu, neribojant registravimo terminų, taip pat įtraukiant nuostatas dėl registravimo į eilę proceso stebėsenos ir kontrolės vykdymo.

Pažymėtina, kad viena iš pagrindinių priežasčių, sąlygojančių pacientų eilių slaugos ir palaikomjo gydymo paslaugoms gauti, susidarymą stacionarinėse asmens sveikatos priežiūros įstaigose, yra nepakankamai išplėtotos ambulatorinės slaugos paslaugos, slaugos paslaugos namuose bei nepakankamas socialinių paslaugų spektras. Dėl šių priežasčių neretai stacionariniu gydymu siekiama spręsti socialines problemas. Taip pat informuojame, kad šiuo metu išankstinės pacientų registracijos informacinė sistema nėra pritaikyta registracijai stacionarinėms paslaugoms gauti.

1. Numatoma koreguoti Slaugos skyriaus procedūros 3.3 papunkčio[[3]](#footnote-3) lingvistinę konstrukciją, detalizuojant perkėlimo procedūrą (nurodant, kad perkėlimo poreikis, indikacijos nuolatinei sveikatos priežiūrai yra pagrindžiami medicininėje dokumentacijoje bei, kad perkėlimą gydantis gydytojas nustatyta tvarka privalo suderinti su savo ir Slaugos skyriaus vedėjais). Pabrėžtina, kad pacientui, kuriam po taikyto aktyviojo stacionarinio gydymo yra būtina nepertraukiama stacionarinė sveikatos priežiūra, užtikrinant pagrindinius fiziologinius poreikius (valgymas, asmens higiena, šlapinimasis ir tuštinimasis ir kt.) ir (ar) simptominį gydymą bei slaugą, tokia priežiūra tęsiama Ligoninės slaugos skyriuje. Tokio paciento išrašymas iš Ligoninės, rekomenduojant kreiptis į šeimos gydytoją dėl siuntimo stacionarinėms slaugos ir palaikomojo gydymo paslaugoms, yra nepriimtinas, laikytinas galimu paciento teisės į kokybiškas asmens sveikatos priežiūrą ignoravimu, darančiu žalą paciento sveikatai. Tokio paciento hospitalizacijos tęsimas aktyviojo gydymo skyriuje, kai toks gydymas nebėra mediciniškai pagrįstas, taip pat laikytinas ydingu – tai darytų žalą PSDF biudžetui bei užkirstų galimybę aktyviojo gydymo stacionarines paslaugas gauti kitiems pacientams. Asmenys, kuriems po taikyto aktyviojo stacionarinio gydymo reikalinga nuolatinė sveikatos priežiūros specialistų priežiūra, kaip atskira šių paslaugų gavėjų kategorija išskirta ir Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos apraše, patvirtinatame Lietuvos Respublikos sveikatos apsaugos ministro 2012-05-04 įsakymu Nr. V-393 (2022-09-29 įsakymo nr. V-1495 redakcija).

Skubiosios medicinos pagalbos skyriaus vedėja, Aranta Būtautaitė-Garalienė

laikinai atliekanti direktoriaus funkcijas

I. Rimkuvienė, (8 443) 98 299, teise@mazeikiuligonine.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Viešoji įstaiga, Basanavičiaus g. 24, Mažeikiai  LT-89217 | Tel. (8 443) 98 282  Faks. (8 443) 98 288  El. p. [info@mazeikiuligonine.lt](mailto:info@mazeikiuligonine.lt) | Duomenys kaupiami ir saugomi juridinių asmenų registre  Kodas 166913899 |

1. 3.1. Siuntimą išrašęs gydytojas informuoja Slaugos skyriaus vedėją apie išrašytą siuntimą, informuoja kokia (bendroji, demencija sergančių pacientų ar vegetacinės būklės pacientų) slauga reikalinga ir suderina hospitalizavimo datą.(šiuo metu galiojanti formuluotė) [↑](#footnote-ref-1)
2. 3.2. Nesant laisvų vietų Slaugos skyriuje, siuntimą išrašęs gydytojas pateikia informaciją apie pacientą, įskaitant jo kontaktinę informaciją. Tokiu atveju asmuo ESIS sistemoje registruojamas į Slaugos ir palaikomojo gydymo stacionarinių paslaugų laukimo eilę. Atsilaisvinus vietai, Slaugos skyriaus vedėjas arba socialinis darbuotojas informuoja pacientą apie hospitalizavimo datą. (šiuo metu galiojanti formuluotė) [↑](#footnote-ref-2)
3. 3.3. Pirmumo teisė gauti stacionarinę palaikomojo gydymo ir slaugos paslaugą Slaugos skyriuje taikoma iš kitų Ligoninės skyrių ar kitų stacionarių gydymo įstaigų perkeliamiems pacientams. (šiuo metu galiojanti formuluotė) [↑](#footnote-ref-3)